รัฐบาลไทย-ข่าวทำเนียบรัฐบาล-กระทรวงเกษตรและสหกรณ์ จัดงาน “วันพระบิดาแห่งฝนหลวง” เพื่อน้อมระลึกในพระมหากรุณาธิคุณพระบาทสมเด็จพระปรมินทร มหาภูมิพลอดุลยเดช บรมนาถบพิต
วันพุธที่ 15 พฤศจิกายน 2560
กระทรวงเกษตรและสหกรณ์ จัดงาน “วันพระบิดาแห่งฝนหลวง” เพื่อน้อมระลึกในพระมหากรุณาธิคุณพระบาทสมเด็จพระปรมินทร มหาภูมิพลอดุลยเดช บรมนาถบพิต
กระทรวงเกษตรและสหกรณ์ จัดงาน “วันพระบิดาแห่งฝนหลวง” เพื่อน้อมระลึกในพระมหากรุณาธิคุณพระบาทสมเด็จพระปรมินทร มหาภูมิพลอดุลยเดช บรมนาถบพิต
พลเอก ฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยภายหลังพิธีถวายราชสักการะแด่พระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องในวันพระบิดาแห่งฝนหลวง โดยมีข้าราชการ เจ้าหน้าที่กระทรวงเกษตรและสหกรณ์ หน่วยงานราชการส่วนต่าง ๆ ผู้แทนเหล่าทัพ นักเรียน นักศึกษา และอาสาสมัครฝนหลวง เข้าร่วม ณ ลานอเนกประสงค์ อาคารรัฐประศาสนภักดี ศูนย์ราชการเฉลิมพระเกียรติ80พรรษา5ธันวาคม2550ว่า กระทรวงเกษตรและสหกรณ์ โดยกรมฝนหลวงและการบินเกษตร จัดงาน“วันพระบิดาแห่งฝนหลวง” 14พฤศจิกายน เพื่อน้อมระลึกในพระมหากรุณาธิคุณพระบาทสมเด็จพระปรมินทร มหาภูมิพลอดุลยเดช บรมนาถบพิตร ที่ทรงมีพระราชดํารัสที่จะคิดค้นวิจัยหาวิธีการทําฝนหลวงเพื่อแก้ไขปัญหาความทุกข์ยากของเกษตรกรและประชาชนทั่วไปที่ประสบภัยแล้ง รวมทั้งปัญหาการขาดแคลนทรัพยากรน้ําของประเทศ จนเกิดเป็นโครงการพระราชดําริฝนหลวงสืบมาจนปัจจุบัน
ทั้งนี้ คณะรัฐมนตรีได้มีมติเมื่อวันที่20สิงหาคม2545เฉลิมพระเกียรติพระองค์ท่านในฐานะทรงเป็น“พระบิดาแห่งฝนหลวง”เพื่อจารึกไว้เป็นวันสําคัญในประวัติศาสตร์ชาติไทย และเป็นวันสําคัญของปวงชนชาวไทยที่จะได้ร่วมกันแสดงความจงรักภักดี และน้อมรําลึกถึงพระมหากรุณาธิคุณของพระบิดาแห่งฝนหลวง ที่ทรงตรากตรําพระวรกายในการทรงงาน เพื่อยกระดับคุณภาพชีวิต บําบัดทุกข์บํารุงสุขของราษฎร ผู้ยากไร้ด้อยโอกาส ทั่วทุกภาคของประเทศให้มีความเป็นอยู่ที่ดีขึ้น ด้วยทรงมีพระวิสัยทัศน์อันกว้างไกล ตลอดจนพระอัจฉริยะภาพและพระวิริยะอุตสาหะในการทรงทุ่มเทให้กับการประดิษฐ์คิดค้นวิจัยและพัฒนา จนเกิดเป็นโครงการพระราชดําริมากมายนานัปการ รวมทั้งโครงการพระราชดําริฝนหลวงนี้ ก่อให้เกิดประโยชน์คุณูปการอเนกอนันต์แก่ปวงชนชาวไทยเป็นเวลามายาวนานกว่า60ปี
ด้าน นายสุรสีห์ กิตติมณฑล อธิบดีกรมฝนหลวงและการบินเกษตร กล่าวเพิ่มเติมว่า การจัดงานวันพระบิดาแห่งฝนหลวง ประจําปี2560ในครั้งนี้ เพื่อเป็นการถวายราชสักการะและน้อมรําลึกในพระมหากรุณาธิคุณเป็นล้นพ้นอันหาที่สุดมิได้ ของพระบาทสมเด็จพระปรมิทรมหาภูมิพลอดุลยเดช บรมนาถบพิตร โดยในปีนี้กําหนดจัดงานขึ้นระหว่างวันที่13 – 17พฤศจิกายน2560มีกิจกรรม ประกอบด้วย การแสดงนิทรรศการ“ฝนหลวงของเรา ในหลวงของเรา”โดยมีพิธีเปิดนิทรรศการไปเมื่อวันจันทร์ที่13พฤศจิกายน2560ภายใต้แนวคิด“ฝนหลวง4.0ศาสตร์พระราชา พัฒนาจากผืนฟ้า นําไทยยั่งยืน”ประกอบไปด้วยนิทรรศการเล่าเรื่องโครงการพระราชดําริฝนหลวงจาก5พระอัจฉริยภาพ ผ่านระบบAR Applicationการจําลองการปฏิบัติการ ฝนหลวงผ่านเทคโนโลยีVR (Virtual Reality)เห็นภาพเสมือนจริง360องศา กิจกรรมการระบายสีเครื่องบินด้วยระบบAR Scannerนิทรรศการโครงการพระราชดําริต่าง ๆ จากหน่วยงานในสังกัดกระทรวงเกษตรและสหกรณ์ หน่วยงานร่วมบูรณาการ นิทรรศการแสดงผลงานภาพถ่ายและภาพวาด การประกวดจัดนิทรรศการของนักศึกษา การสาธิตส่งเสริมอาชีพ รวมถึงการออกร้านจําหน่ายสินค้าและผลิตภัณฑ์ทางการเกษตรตลอดการจัดงาน ทั้งนี้ ยังมีกิจกรรมในส่วนของภูมิภาคอีก76จังหวัดทั่วประเทศ โดยผู้ว่าราชการจังหวัด เกษตรและสหกรณ์จังหวัดทุกจังหวัด ข้าราชการ เจ้าหน้าที่ นักเรียน นักศึกษา อาสาสมัครฝนหลวง และประชาชน ร่วมทําพิธีถวายราชสักการะแด่องค์พระบิดาแห่งฝนหลวงด้วยเช่นกัน
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai